proxectonos/corpus_dominio_legal_administrativo_tmp huggingface dataset:
DECRETO 117/2012, do 20 de abril, polo que se aproba o cambio de titularidade da estrada provincial EP-8601 Rúa Deputación en prol do Concello de Pontecesures.
Consellería de Medio Ambiente, Territorio e Infraestruturas — III. Outras disposicións — 30/04/2012

Segundo o previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 54 que as estradas autonómicas ou provinciais ou os treitos determinados delas en que a circulación adquira características urbanas, se entregarán aos respectivos concellos. O expediente promoverase por proposta do concello ou da administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
O Concello de Pontecesures solicitou á Deputación Provincial de Pontevedra o cambio de titularidade da estrada provincial EP-8601 denominada «Rúa Deputación».
Ao amparo das previsións legais, o Pleno da Corporación Provincial de Pontevedra, en sesión ordinaria levada a cabo o día 28.10.2011, acordou o cambio de titularidade en prol do Concello de Pontecesures da seguinte estrada: EP-8601 «Rúa Deputación».
Polo exposto, consonte o previsto na Lei 4/1994, do 14 de setembro, de estradas de Galicia, despois do acordo entre as administracións afectadas, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia na súa reunión do día vinte de abril de dous mil doce,
Artigo 1.
Apróbase o cambio de titularidade en prol do Concello de Pontecesures da seguinte estrada: EP-8601 «Rúa Deputación».
Artigo 2.
En aplicación do artigo 4 da Lei 4/1994, do 14 de setembro, de estradas de Galicia, as entidades locais no marco das súas competencias, e de acordo cos correspondentes plans de estradas, aprobarán a relación de estradas da súa titularidade. De acordo co exposto, o Concello de Pontecesures deberá incorporar ao seu plan de estradas a vía ao que se refire este decreto.
Artigo 3.
A entrega da vía formalizarase no prazo dos dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Artigo 4.
Corresponden ao Concello de Pontecesures, a partir da formalización da entrega, todas as actividades de xestión, mantemento, conservación e explotación da vía; así como o exercicio das funcións de disciplina viaria e calquera outra que puider corresponderlle como nova Administración titular da estrada.
Disposición derradeira.
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, vinte de abril de dous mil doce.
ORDE do 18 de abril de 2012 pola que se modifica o nome dun rexistro auxiliar do Rexistro Xeral da Xunta de Galicia adscrito á Consellería de Presidencia, Administracións Públicas e Xustiza.
Consellería de Presidencia, Administracións Públicas e Xustiza — III. Outras disposicións — 30/04/2012

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares farase mediante orde da consellería competente en materia de administracións públicas, por proposta da consellería ou entidade correspondente, logo de informe da Oficina de Rexistro Xeral.
O Rexistro de Produción e Sanidade Agropecuaria de Cabanas (MRR10412), da Consellería do Medio Rural e do Mar, pasou a ser xestionado por persoal administrativo adscrito aos labores dos servizos veterinarios oficiais da comarca de Pontevedra-O Morrazo, pertencentes funcionalmente ao Servizo de Gandaría da Xefatura Territorial do Medio Rural e do Mar de Pontevedra, e localizados no Centro de Apoio de Cabanas, Salcedo, Pontevedra.
Tendo en conta o anterior e co obxecto de manter a coherencia na organización administrativa, a Consellería do Medio Rural e do Mar propón modificar o nome do Rexistro de Produción e Sanidade Agropecuaria de Cabanas por Rexistro dos Servizos Veterinarios Oficiais da Comarca de Pontevedra-O Morrazo (MRR10412).
Polo exposto e en uso das facultades que me confiren os artigos 34.6.º e 38 da Lei 1/1983, do 22 de febreiro, reguladora da Xunta e da súa Presidencia,
Artigo único.
Modifícase o nome do Rexistro de Produción e Sanidade Agropecuaria de Cabanas, localizado no Centro de Apoio de Cabanas, Salcedo, Pontevedra, por Rexistro dos Servizos Veterinarios Oficiais da Comarca de Pontevedra-O Morrazo (MRR10412) auxiliar do Rexistro Xeral da Xunta de Galicia adscrito á Consellería de Presidencia, Administracións Públicas e Xustiza.
Disposición derradeira primeira.
O establecido nesta orde non suporá incremento de gasto.
Disposición derradeira segunda. Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 18 de abril de 2012.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Lingüística e as súas Aplicacións.
Universidade de Vigo — III. Outras disposicións — 22/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 1 de xullo de 2011 (publicado no BOE do 4 de agosto de 2011) por Resolución da Secretaría Xeral de Universidades do 11 de xullo de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Lingüística e as súas Aplicacións, que se recolle no anexo a esta resolución.
Vigo, 21 de abril de 2012.
Rama de coñecemento: Artes e Humanidades.
Universidades participantes: A Coruña e Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Lingüística e as súas Aplicacións, o alumnado deberá superar os 60 ECTS de que consta o máster.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Artes Escénicas.
Universidade de Vigo — III. Outras disposicións — 22/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 22 de xaneiro de 2010 (publicado no BOE do 26 de febreiro de 2010 por Resolución da Secretaría Xeral de Universidades do 9 de febreiro de 2010).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Artes Escénicas, que se recolle no anexo a esta resolución.
Vigo, 21 de abril de 2012.
Rama de coñecemento: Artes e Humanidades.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Artes Escénicas o alumnado pode elixir entra as orientacións A ou B. Se escolle a orientación A, ten que matricularse de 9 ECTS obrigatorios do módulo 1; 9 ECTS obrigatorios do módulo 3; e 42 ECTS optativos (o alumnado pode optar por cursar todos os do módulo 2A ou ben 36 ECTS do módulo 2A e 6 ECTS optativos a escoller entre as materias ofertadas nos módulos 2B, 2C, 2D e 4, tendo en conta que deste último módulo só se poden escoller 6 ECTS).
Para a obtención do título de máster universitario en Artes Escénicas o alumnado pode elixir entre as orientacións A ou B. Se escolle a orientación B a matrícula depende da titulación de procedencia. Titulados universitarios de Arte Dramática e outras titulacións, agás titulados universitarios de Ciencias da Educación: o alumnado ten que matricularse obrigatoriamente dos 51 ECTS dos módulos: 1, 2B, 2C, 2D e 3 e de 9 ECTS optativos que escollerá entre as materias ofertadas nos módulos 2A e 4. Titulados universitarios de Ciencias da Educación: o alumnado ten que matricularse obrigatoriamente dos 36 ECTS dos módulos 1, 2C, 2D e 3 e de 24 ECTS optativos que escollerá entre as materias ofertadas nos módulos 2A e 4 (deste módulo só se poden escoller 6 ECTS).
RESOLUCIÓN do 1 de marzo de 2012, da Dirección Xeral de Desenvolvemento Pesqueiro, pola que se dá publicidade á Resolución do 29 de febreiro de 2012 pola que se amplía o ámbito territorial da Confraría de Pescadores San Martín de Moaña e se ratifica a modificación do artigo 2 dos seus estatutos.
Consellería do Medio Rural e do Mar — III. Outras disposicións — 22/05/2012

Examinada a solicitude de ampliación do límite territorial realizada pola Confraría de Pescadores San Martín de Moaña ao abeiro do artigo 6 da Lei 9/1993, do 8 de xullo, de confrarías de pescadores de Galicia, e tras a tramitación do correspondente procedemento regulado no Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, esta dirección xeral dita Resolución do 29 de febreiro de 2012.
En aplicación do artigo 46 do Decreto 261/2001, acorda dar publicidade á antedita resolución co seguinte contido:
«Estimar a solicitude feita pola Confraría de Pescadores San Martín de Moaña, autorizando a ampliación do seu límite territorial, que queda comprendido desde punta Canabal ata punta Aradoiro, tendo como límite a pedra da Espiga (sita nas coordenadas I: 42º 17’ 28,285’’, L: 8º 39’ 32,764’’ (ETRS89), ratificar a correspondente modificación do artigo 2 dos seus estatutos neste sentido, e ordenar a súa publicación no Diario Oficial de Galicia».
Santiago de Compostela, 1 de marzo de 2012.
CORRECCIÓN de erros. Resolución do 8 de maio de 2012 pola que se anuncian os actos en conmemoración do Día das Letras Galegas.
Escola Galega de Administración Pública — III. Outras disposicións — 22/05/2012

Advertido erro na citada resolución, publicada no
Diario Oficial de Galicia
núm. 92, do 15 de maio de 2012, cómpre facer a seguinte corrección:
Na páxina 18294, no parágrafo 3.1 da base 3. Desenvolvemento, onde di: «Hora: 19.00», debe dicir: «Hora: 18.30».
ORDE do 10 de maio de 2012 pola que se fixa o prezo de venda ao público dunha publicación editada por esta consellería.
Consellería do Medio Rural e do Mar — III. Outras disposicións — 22/05/2012

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no
Diario Oficial de Galicia
.
Para cumprir este mandato e despois de emitido informe favorable da Consellería de Facenda, esta consellería
Artigo único.
1. Queda aprobado o prezo de venda ao público da publicación editada por esta consellería que se relaciona no anexo.
2. Este prezo entenderase con IVE incluído.
Santiago de Compostela, 10 de maio de 2012.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Enxeñaría da Edificación e Construcións Industriais.
Universidade de Vigo — III. Outras disposicións — 22/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011 por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Enxeñaría da Edificación e Construcións Industriais, que se recolle no anexo a esta resolución.
Vigo, 21 de abril de 2012.
Rama de coñecemento: Enxeñaría e Arquitectura.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Enxeñaría da Edificación e Construcións Industriais, o alumnado deberá superar os 60 ECTS de que consta o máster.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Xestión Empresarial do Deporte.
Universidade de Vigo — III. Outras disposicións — 24/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 24 de febreiro de 2012 (publicado no BOE do 26 de marzo de 2012 pola Resolución da Secretaría Xeral de Universidades do 5 de marzo de 2012).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do punto 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Xestión Empresarial do Deporte, que se recolle no anexo a esta resolución.
Vigo, 21 de abril de 2012.
Rama de coñecemento: Ciencias Sociais e Xurídicas.
Universidade participante: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Xestión Empresarial do Deporte, o alumnado deberá superar os 60 ECTS de que consta o máster.
RESOLUCIÓN do 10 de maio de 2012 pola que se adhiren dúas entidades financeiras ao convenio de colaboración para a habilitación dunha liña de financiamento específica para os produtores galegos de uva, subscrito entre o Instituto Galego de Promoción Económica (Igape) e as entidades financeiras adheridas.
Instituto Galego de Promoción Económica — III. Outras disposicións — 24/05/2012

O Consello de Dirección do Igape, na súa xuntanza do 19 de decembro de 2011, acordou por unanimidade dos seus membros asistentes a aprobación das bases reguladoras das axudas do Igape para a habilitación dunha liña de financiamento específica para os produtores galegos de uva, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras adheridas. Sendo as ditas bases publicadas mediante Resolución do 10 de abril de 2012 (DOG n.º 69, do 11 de abril).
Xunto co texto das devanditas bases publicouse a relación das entidades financeiras que se adheriron ao convenio.
Téndose ratificado con data 19 de abril de 2012 a adhesión das entidades financeiras Banco Popular Español, S.A. e Banco Pastor, S.A., cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Único. Engadir as entidades financeiras Banco Popular Español, S.A. e Banco Pastor, S.A., á relación de entidades financeiras adheridas ao convenio de colaboración para a habilitación dunha liña de financiamento específica para os produtores galegos de uva, asinado o 11 de abril de 2012.
Santiago de Compostela, 10 de maio de 2012.
RESOLUCIÓN do 26 de abril de 2012 das axudas para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma de Galicia reguladas na Orde do 9 de xaneiro de 2012.
Consellería de Sanidade — III. Outras disposicións — 24/05/2012

Antecedentes.
1. O
Diario Oficial de Galicia
número 13, do 19 de xaneiro de 2012, publica a Orde do 9 de xaneiro de 2012 pola que se establecen as bases reguladoras e se convocan axudas en réxime de concorrencia competitiva para as entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
2. O 27 de xaneiro de 2012, a asociación Rexudir Provincial, con CIF G36208387 solicita axuda para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
Consideracións legais.
1. O 23 e o 25 de abril de 2012 reúnese a comisión de valoración que establece o artigo 7 da dita orde, que fai a avaliación e emite o correspondente informe coa valoración acadada polos proxectos presentados.
2. A conselleira de Sanidade e presidenta do Servizo Galego de Saúde é a competente para resolver o procedemento, segundo os decretos 310/2009 e 311/2009, do 28 de maio, polos que se establecen as estruturas orgánicas da Consellería de Sanidade e do Servizo Galego de Saúde respectivamente. Esta competencia está recollida no artigo 8.2 da orde anteriormente referida.
De acordo co indicado,
Conceder á asociación Rexurdir Provincial, con CIF G36208387 unha axuda para o desenvolvemento do programa «Piso de apoio ao tratamento, social e laboral ao drogodependente, homes» por importe de 42.500,00 euros con cargo á aplicación orzamentaria 5001.413A.481.21, co código de proxecto 201200034, dos orzamentos xerais da Comunidade Autónoma de Galicia para o ano 2012.
Esta resolución pon fin á vía administrativa e contra ela poderá recorrerse potestativamente en reposición ante a conselleira e presidenta do Servizo Galego de Saúde no prazo dun mes contado desde o día seguinte ao da notificación, de acordo co previsto no artigo 116 da Lei 30/1992, ou ser impugnada directamente ante a orde xurisdicional contencioso-administrativa, no prazo de dous meses contados desde o día seguinte á data de notificación, de conformidade co previsto na Lei 29/1998, do 13 de xullo, reguladora da xurisdición contencioso-administrativa, sen prexuízo de que o interesado poida executar calquera outro que xulgue oportuno.
Santiago de Compostela, 26 de abril de 2012.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Bioloxía Mariña.
Universidade de Vigo — III. Outras disposicións — 24/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 24 de febreiro de 2012 (publicado no BOE do 26 de marzo de 2012 pola Resolución da Secretaría Xeral de Universidades do 5 de marzo de 2012).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial do Estado
(BOE) e no
Diario Oficial de Galicia
(DOG), neste caso, do primeiro inciso do punto 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Bioloxía Mariña, que se recolle no anexo a esta resolución.
Vigo, 21 de abril de 2012.
Rama de coñecemento: Ciencias.
Universidades participantes: A Coruña, Santiago de Compostela e Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Bioloxía Mariña, o alumnado deberá superar 72 ECTS obrigatorios dos módulos I, II, VI e VII, 12 ECTS dos módulos III ou IV e 6 ECTS dos ofertados no módulo V.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Consultoría de Software Libre.
Universidade de Vigo — III. Outras disposicións — 24/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 28 de outubro de 2011 (publicado no BOE do 25 de novembro de 2011 pola Resolución da Secretaría Xeral de Universidades do 7 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do punto 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Consultoría de Software Libre, que se recolle no anexo a esta resolución.
Vigo, 21 de abril de 2012.
Rama de coñecemento: Enxeñaría e Arquitectura.
Universidade participante: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Consultoría de Software Libre, o alumnado deberá superar os 60 ECTS de que consta o máster.
RESOLUCIÓN do 26 de abril de 2012 das axudas para a realización de programas de incorporación social en vivendas para pacientes estabilizados nas unidades con especialización en drogodependencias da Comunidade Autónoma de Galicia reguladas na Orde do 9 de xaneiro de 2012.
Consellería de Sanidade — III. Outras disposicións — 24/05/2012

Antecedentes.
1. O
Diario Oficial de Galicia
número 13, do 19 de xaneiro de 2012, publica a Orde do 9 de xaneiro de 2012 pola que se establecen as bases reguladoras e se convocan axudas en réxime de concorrencia competitiva para as entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
2. O 13 de febreiro de 2012, a asociación Madro, con CIF G36750651 solicita axuda para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
Consideracións legais.
1. O 23 e o 25 de abril de 2012 reúnese a comisión de valoración que establece o artigo 7 da dita orde, que fai a avaliación e emite o correspondente informe coa valoración acadada polos proxectos presentados.
2. A conselleira de Sanidade e presidenta do Servizo Galego de Saúde é a competente para resolver o procedemento, segundo os decretos 310/2009 e 311/2009, do 28 de maio, polos que se establecen as estruturas orgánicas da Consellería de Sanidade e do Servizo Galego de Saúde, respectivamente. Esta competencia está recollida no artigo 8.2 da orde anteriormente referida.
De acordo co indicado,
Conceder á asociación Madro, con CIF G36750651 unha axuda para o desenvolvemento do programa Proxecto de centro de apoio a procesos terapeúticos por importe de 42.500 euros con cargo á aplicación orzamentaria 5001.413A.481.21, co código de proxecto 201200034, dos orzamentos xerais da Comunidade Autónoma de Galicia para o ano 2012.
Esta resolución pon fin á vía administrativa e contra ela poderá recorrerse potestativamente en reposición ante a conselleira e presidenta do Servizo Galego de Saúde no prazo dun mes contado desde o día seguinte ao da notificación, de acordo co previsto no artigo 116 da Lei 30/1992, ou ser impugnada directamente ante a orde xurisdicional contencioso-administrativa, no prazo de dous meses contados desde o día seguinte á data de notificación, de conformidade co previsto na Lei 29/1998, do 13 de xullo, reguladora da xurisdición contencioso-administrativa, sen prexuízo de que o interesado poida executar calquera outro que estime oportuno.
Santiago de Compostela, 26 de abril de 2012.
RESOLUCIÓN do 2 de maio de 2012, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 27 de agosto de 2009, pola que se establecen as bases reguladoras para a concesión de axudas, en réxime de concorrencia competitiva, para proxectos ao abeiro dos plans estratéxicos zonais aprobados pola Consellería do Mar aos grupos de acción costeira na convocatoria de 2011 cofinanciadas polo Fondo Europeo de Pesca (61%).
Consellería do Medio Rural e do Mar — III. Outras disposicións — 24/05/2012

De conformidade co establecido no artigo 15.1 da Lei 9/2007, do 13 de xuño, de subvencións de Galicia, a disposición adicional primeira da orde reguladora dispón: «A Consellería do Mar publicará no Diario Oficial de Galicia as axudas concedidas con suxeición a esta orde, indicando o programa e crédito orzamentario a que se imputan, o beneficiario, a cantidade concedida e a finalidade da subvención». Na súa virtude,
Ordenar a publicación no Diario Oficial de Galicia das axudas concedidas con cargo ás aplicacións orzamentarias 16.31.723B.780.0 e 16.31.723B.770.0 para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira na convocatoria 2011 cofinanciadas polo Fondo Europeo de Pesca (61%).
Santiago de Compostela, 2 de maio de 2012.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Lingua e Comunicación nos Negocios.
Universidade de Vigo — III. Outras disposicións — 23/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 24 de febreiro de 2012 (publicado no BOE do 26 de marzo de 2012 por Resolución da Secretaría Xeral de Universidades do 5 de marzo de 2012).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do punto 5.1 da Memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado de 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Lingua e Comunicación nos Negocios, que se recolle no anexo a esta resolución.
Vigo, 21 de abril de 2012.
Rama de coñecemento: Artes e Humanidades.
Universidade participante: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Lingua e Comunicación nos Negocios, o alumnado deberá superar os 60 ECTS dos que consta o máster.
RESOLUCIÓN do 21 de abril de 2012 pola que se publica o Plan de estudos de titulación oficial de máster universitario en Interpretación de Conferencias.
Universidade de Vigo — III. Outras disposicións — 23/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 12 de novembro de 2010 (publicado no BOE do 16 de decembro de 2010 por Resolución da Secretaría Xeral de Universidades do 22 de novembro de 2010).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do punto 5.1 da Memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado de 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Interpretación de Conferencias, que se recolle no anexo a esta resolución.
Vigo, 21 de abril de 2012.
Rama de coñecemento: Arte e Humanidades.
Universidad participante: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Interpretación de Conferencias o alumnado graduado ou licenciado en Tradución e Interpretación deberán superar 42 ECTS obrigatorios (onde se inclúen as prácticas en empresa e o traballo fin de máster), 12 ECTS do submódulo A e 6 ECTS optativos.
No caso do alumnado graduado ou licenciado noutras titulacións deberán superar 42 ECTS obrigatorios (onde se inclúen as prácticas en empresa e o traballo fin de máster), 12 ECTS do submódulo B e 6 ECTS optativos.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Tecnoloxías e Procesos na Industria do Automóbil.
Universidade de Vigo — III. Outras disposicións — 23/05/2012

Obtida a verificación do Plan de Estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011 por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da Memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, de 2 de xullo.
Esta reitoría
Publicar o plan de estudos conducente á obtención do título de máster universitario en Tecnoloxías e Procesos na Industria do Automóbil, que se recolle no anexo a esta resolución.
Vigo, 21 de abril de 2012.
Máster universitario en Tecnoloxías e Procesos na Industria do Automóbil
Rama de coñecemento: Enxeñería e Arquitectura.
Universidade participante: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Especialidade: Tecnoloxía.
Especialidade: Procesos.
Para a obtención do título de máster universitario en Tecnoloxías e Procesos na Industria do Automóbil, o alumnado deberá superar os 60 ECTS de que consta o máster.
RESOLUCIÓN do 14 de maio de 2012 pola que se lles dá publicidade aos convenios de colaboración subscritos por este ente público no primeiro cuadrimestre do ano 2012.
Instituto Enerxético de Galicia — III. Outras disposicións — 23/05/2012

Para os efectos previstos no artigo 11.1 da Lei 4/2006, do 30 de xuño, de transparencia e de boas prácticas na Administración pública galega (DOG n.º 136, do 14 de xuño), acórdase darlles publicidade aos convenios de colaboración subscritos polo Instituto Enerxético de Galicia no primeiro cuadrimestre do ano 2012 e que se relacionan no anexo a esta resolución.
Santiago de Compostela, 14 de maio de 2012.
RESOLUCIÓN do 11 de maio de 2012 pola que se lles dá publicidade aos convenios de colaboración subscritos polo Instituto Tecnolóxico para o Control do Medio Mariño de Galicia no primeiro cuadrimestre do ano 2012.
Instituto Tecnolóxico para o Control do Medio Mariño de Galicia — III. Outras disposicións — 23/05/2012

O artigo 11 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
n.º 136, do 14 de xuño) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos.
En consecuencia, e para dar cumprimento a esa obriga,
Artigo único. Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no primeiro cuadrimestre do ano 2012, que se incorporan como anexo a esta resolución.
Vilaxoán, 11 de maio de 2012.
RESOLUCIÓN do 21 de maio de 2012 pola que se ordena a publicación do Acordo do Consello da Xunta de Galicia do 18 de maio de 2012 polo que se aproba a relación de postos de traballo do organismo autónomo Instituto de Estudos do Territorio.
Consellería de Facenda — III. Outras disposicións — 23/05/2012

A aprobación da relación de postos de traballo do organismo autónomo Instituto de Estudos do Territorio xustifícase para dar cumprimento ao que establece o decreto polo que se aproban os seus estatutos.
En consecuencia, por proposta da Consellería de Medio Ambiente, Territorio e Infraestruturas, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 18 de maio de 2012, adoptou o seguinte
Primeiro. Apróbase a relación de postos de traballo do organismo autónomo Instituto de Estudos do Territorio, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 18 de maio de 2012, relativo a aprobación da relación de postos de traballo do organismo autónomo Instituto de Estudos do Territorio, coa finalidade de cumprir o dito acordo dispoño que se publique no Diario Oficial de Galicia como anexo a esta resolución.
Santiago de Compostela, 21 de maio de 2012.
RESOLUCIÓN do 2 de maio de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 302/2011, interposto por María Meibel Domínguez Tedín e outros.
Consellería de Facenda — III. Outras disposicións — 23/05/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 302/2011, interposto por María Meibel Domínguez Tedín, Rosa María Paz Lobeiras, María de la Paz Varela Campos, María Alejandra Vázquez Grobas, Manuel Rodríguez Calviño, Manuel Díaz Vázquez, Ángel Carreira Díaz, Víctor Barbi Alonso, Tomás Rodríguez Fernández e M.ª de las Mercedes Cadrecha Alonso, contra a Resolución do 2 de xaneiro de 2011 pola que se ordena a publicación do Acordo do Consello da Xunta de Galicia, do 30 de decembro de 2010, que aproba a relación de postos de traballo nos departamentos da Administración da Xunta de Galicia referentes aos procesos de consolidación da disposición transitoria décima do V Convenio colectivo único do persoal laboral da Xunta de Galicia (DOG n.º 4, do 7 de xaneiro de 2011).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de nove (9) días, contado desde o seguinte ao da publicación desta resolución no
Diario Oficial de Galicia
.
Santiago de Compostela, 2 de maio de 2012.
RESOLUCIÓN do 9 de maio de 2012, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 23/05/2012

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na Comunidade Autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vaia realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Diversey España, S.L., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora.
Diversey España, S.L.
3. Data.
Os días 28 e 29 de maio, 4 e 5 de xuño de 2012.
4. Lugar de realización.
Instalacións da empresa Eulen.
Rúa do Santo Grial, n.º 103.
27003 Lugo
5. Número de prazas.
Máximo 25 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección.
Por rigorosa orde de recepción de inscricións.
8. Presentación de solicitudes.
Solicitude segundo modelo anexo.
9. Programa:
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente con que poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 9 de maio de 2012.
RESOLUCIÓN do 2 de maio de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 177/2011, interposto por Ángeles Fernández Martínez.
Consellería de Facenda — III. Outras disposicións — 23/05/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 177/2011, interposto por Ángeles Fernández Martínez, contra a Resolución do 2 de xaneiro de 2011 pola que se ordena a publicación do Acordo do Consello da Xunta de Galicia, do 30 de decembro de 2010, que aproba a relación de postos de traballo nos departamentos da Administración da Xunta de Galicia referentes aos procesos de consolidación da disposición transitoria décima do V Convenio colectivo único do persoal laboral da Xunta de Galicia (DOG n.º 4, do 7 de xaneiro de 2011).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contado desde o seguinte ao da publicación desta resolución no
Diario Oficial de Galicia
.
Santiago de Compostela, 2 de maio de 2012.
RESOLUCIÓN do 11 de maio de 2012 pola que se ordena a publicación do Acordo do Consello da Xunta de Galicia do 10 de maio de 2012, polo que se aproba a modificación da relación de postos de traballo da Consellería de Cultura, Educación e Ordenación Universitaria.
Consellería de Facenda — III. Outras disposicións — 23/05/2012

A aprobación da modificación da relación de postos de traballo da Consellería de Cultura, Educación e Ordenación Universitaria xustifícase polas necesidades organizativas e funcionais da consellería.
En consecuencia, por proposta da Consellería de Cultura, Educación e Ordenación Universitaria, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 10 de maio de 2012, adoptou o seguinte
Primeiro. Apróbase a modificación da relación de postos de traballo da Consellería de Cultura, Educación e Ordenación Universitaria, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte desta.
Visto o acordo adoptado polo Consello da Xunta de Galicia na súa reunión do 10 de maio de 2012, relativo á aprobación da modificación da relación de postos de traballo da Consellería de Cultura, Educación e Ordenación Universitaria, e coa finalidade de cumprilo, dispoño que se publique no Diario Oficial de Galicia como anexo a esta resolución.
Santiago de Compostela, 11 de maio de 2012.
RESOLUCIÓN do 2 de maio de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 248/2011, interposto por María Montserrat García González.
Consellería de Facenda — III. Outras disposicións — 23/05/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 248/2011, interposto por María Montserrat García González, contra a Resolución do 2 de xaneiro de 2011 pola que se ordena a publicación do Acordo do Consello da Xunta de Galicia, do 30 de decembro de 2010, que aproba a relación de postos de traballo nos departamentos da Administración da Xunta de Galicia referentes aos procesos de consolidación da disposición transitoria décima do V Convenio colectivo único do persoal laboral da Xunta de Galicia (DOG n.º 4, do 7 de xaneiro de 2011).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contado desde o seguinte ao da publicación desta resolución no
Diario Oficial de Galicia
.
Santiago de Compostela, 2 de maio de 2012.